kardosdrur/scandi-wiki huggingface dataset:
Elf

Elf, også kendt som Alf, er en amerikansk julekomediefilm fra 2003 instrueret af Jon Favreau og med Will Ferrell i hovedrolle som Buddy, en mand der er vokset op blandt alferne på Nordpolen og derfor tror han selv er en alf, på trods af hans størrelse. Andre medvirkende er bl.a. James Caan, Zooey Deschanel, Mary Steenburgen og Bob Newhart.

Udgivelse 
Filmen blev udgivet i amerikanske biografer i 2003 og var en biografsucces. I USA indtjente den 171 millioner amerikanske dollars og rangerede som den syvende mest indtjene udgivelse det år. Det er den sjette mest indtjenende julefilm i det amerikanske filmmarked. Trods den amerikanske succes, blev filmen ikke udgivet i danske biografer.

Filmens soundtrack er komponeret af John Debney. Zooey Deschanel og Will Ferrell opfører en duet af "Baby It's Cold Outside" i en af filmens scener. Et officiel cover af sangen med Deschanel og Leon Redbone (der ligger stemme til en snemand i filmen) blev lanceret som led i promovering af filmen. Sange af Tag Team, Johnnie Osbourne, Billy Preston, Stevie Wonder og Ella Fitzgerald er brugt på filmens lydside.

Filmen var Will Ferrells gennembrud som hovedrolleindehaver. Alligevel afviste han 29 millioner amerikanske dollars for at genopføre rollen i en potentiel efterfølger.

Medvirkende 
 Will Ferrell - Buddy
 Zooey Deschanel - Jovie
 James Caan - Walter
 Bob Newhart - Papa Elf
 Mary Steenburgen - Emily
 Daniel Tay - Michael
 Edward Asner - Julemanden
 Faizon Love - Gimbels manager
 Leon Redbone - Leon Snemand (stemme)
 Peter Dinklage - Miles Finch
 Amy Sedaris - Deb
 Jon Favreau - Hr. Narhval (stemme)

Musical 
I 2010 blev filmen opført som Broadway-musical. I 2017 blev stykket opført i Glassalen i Tivoli i København. Det markerede første gang at stykket blev opført uden for USA og England, og historien var renskrevet til at foregå i København, hvortil amerikanske elementer fra stykket var tilpasset til det danske publikum, f.eks. blev lokationen for en begivenhed ændret fra Central Park til Tivoli, mens CNN var skiftet ud med TV2. Samtidig var Magasins Julemandsværksted og Hotel D’Angleterre inkorporeret i handlingen. Stykket havde gallapremiere 23. november 2017 og kørte frem til 26. december samme år.

Stykket var instrueret af Mads M. Nielsen med scenografi af Astrid Lynge Ottosen og koreografi af Lee Proud. Kapelmester på stykket var Peter Jensen, som dirigerede Tivolis Musical Big Band. På rollelisten var Pelle Emil Hebsgaard i titelrollen, Christiane Schaumburg-Müller som Jovie, Tommy Kenter som julemanden, samt Julie Steincke, Camilla Bendix, Mikkel Lomborg og Niels Ellegaard.

Referencer

Ekstern henvisning 
 

Komediefilm fra USA
Amerikanske film fra 2003
Julefilm fra USA
Engelsksprogede film
Bernhard von Langenbeck

Bernhard Rudolf Konrad von Langenbeck (født 9. november 1810, død 29. september 1887) var en tysk kirurg og generallæge.

Bernhard von Langenbeck studerede medicin i Göttingen og fik 1835 doktorgraden på en afhandling om nethindens indre struktur. I 1842 blev han professor i kirurgi ved universitetet i Kiel, som på det tidspunkt endnu var dansk. I 1848 kom han til Charité-hospitalet i Berlin hvor han var chef og professor til 1882. I hans tid blev Charité´en europæisk centrum for kirurgiens udvikling. Blandt hans elever var nogle af kirurgiens senere store navne som Theodor Billroth, Friedrich von Esmarch og Friedrich Trendelenburg.

I den 1. slesvigske krig 1848 – 50 fungerede Langenbeck i to perioder som generallæge i den slesvig-holstenske hær. I den 2. slesvigske krig 1864 og i den preussisk-østrigske krig 1866 var han generallæge i den preussiske hær.

Langenbeck grundlagde et tidsskrift for kirurgi, som nu videreføres i USA under navnet Langenbecks Archives of Surgery.

Langenbeck udviklede en række kirurgiske instrumenter, som fortsat er i brug. En lang, bred og stump sårhage med retvinklet bøjet blad kaldes endnu for "en langenbeck".

Eksterne henvisninger 

 

Kirurger fra Tyskland
Tyskere i 1800-tallet
Ansatte ved Kiels Universitet
Personer i Treårskrigen fra Slesvig-Holsten
Mary Steenburgen

Mary Nell Steenburgen (født 8. februar 1953) er en amerikansk skuespiller kendt bl.a. for sin rolle i filmen Melin and Howard, for hvilken hun vandt en Oscar for bedste kvindelige birolle, og for sin rolle i Tilbage til fremtiden III. Hun har desuden medvirket i komedieserien Curb Your Enthusiasm sammen med sin mand Ted Danson.

Filmografi i udvalg 
 Goin' South (1978)
 Melvin and Howard (1980)
 Ragtime (1981)
 Ten`er Is the Night (1985)
 The Attic: The Hiding of Anne Frank (1988)
 Tilbage til fremtiden III (1990)
 Philadelphia (1993)
 Hvad så, Gilbert Grape? (1993)
 Nixon (1995)
 The Grass Harp (1995)
 Elf (2003)
 The Brave One (2007)
 Step Brothers (2008)

Eksterne henvisninger 

 

Skuespillere fra USA
Oscar for bedste kvindelige birolle
Pete Repete

Pete Repete (født Peter Sørensen, 15. juni 1955 i København) er en dansk musiker og komponist.

Han har spillet i Big Fat Snake siden 1991.

Pete Repete har medvirket på et stort antal musikudgivelser, deriblandt som studiemusiker.

 Instrumenter: Keyboards, Hammond Orgel, Piano.
 Tidligere medlem eller indspillet med: Repeat Repeat (det er vistnok her han får tilnavnet Pete Repete), Malurt, Michael Falch, C.V. Jørgensen, Sanne Salomonsen, Lis Sørensen, Lars H.U.G , Erik Grip, Henrik Strube, Poul Krebs, TCB Band, Tamra Rosanes, Lars Muhl, Rattlers, Warm Guns, Trio Debil mm

Han har bl.a. været med til at lave musik til filmene: Mord i mørket 1987, Mord i Paradis 1989, Tekno Love 1990, After three days 1993, Farligt venskab 1995 med Big Fat Snake, Hemmeligheder 1997, diverse kortfilm og dias underlægning m.m.

Teatermusik 
 Botho Strauss "Parken" Avenue Teater, 1986
 "Båden" Søren Iversen, Bådteatret, 1989
 "En sjæl efter døden" Sct. Nicolai Kirke, 1988
 Shakesperes "Stormen" Aveny Teatret, 1991 (Søren Iversen)
 "Woyzeck" Bellevue Teatret, 1990
 Hans Rosenquist "Den første verden" Rialto Teatret
 Husets Teater, 1993
 "Odyssen" Århus Teater, 1994 (Hans Rosenquist ) m. Michael Falch
 "Et dukkebarn" Århus Teater, 1994
 "Loppen i øret" Århus Teater, 1996
 "Hellig 3 Kongers aften" Kongelige Teater, 1996 (Søren Iversen),
 "En sælgers død" Århus Teater, 1998 (Hans Rosenquist)
 " Bakkanterne" Århus Teater, 1998
 Nationalmuseet, 1999 (udstillingen "Guder og Helte" ) – musikken præmieret af Statens Kunstfond
 Shakespeares "Et Vintereventyr" Århus Teater 2001
 "Den forbudte by" Vassbinder, Odense Teater 2001 (Hans Rosenquist)
 Nationalmuseet "Sejrens Triumf" udstilling 2003-04. (udløste Statens Kunstfonds præmie)
 Det Lille Teater, 2005
 "Den rødhårede Starut", 2009 "Rejsekammeraten"
 Marionetteateret, 2010 "Det fortabte Får"
Marionetteatret 2011 Et Katteliv
Marionetteatret 2012 Drengen i Skabet
Marionetteatret 2013 En dag på Slottet
Marionetteatret 2014 En dag på Stranden
Marionettatret 2015 En Kringlet Historie

Eksterne henvisninger 
 

Musikere fra Danmark
Personer fra København
Big Fat Snake
Malurt
Ted Danson

Edward Bridge “Ted” Danson III (født 29. december 1947) er en amerikansk skuespiller bedst kendt for sin rolle som Sam Malone i komedieserien Sams Bar fra 1982-1993. Han har for sin rolle i Sams Bar vundet to Golden Globe Awards og to Emmy Awards.

Han er gift med skuespilleren Mary Steenburgen.

Filmografi i udvalg

Film 
 Tre mand og en baby (1987)
 Tre mand og en lille dame (1990)
 Made in America (1993)
 Getting Even with Dad (1994)
 Saving Private Ryan (1998)

Tv 
 Sams Bar (1982-1993)
 Gulliver's Travels (1996), miniserie
 Becker (1998-2004)
 Curb Your Enthusiasm (2000–2009)
 CSI (2011–2015)
 CSI: Cyber (2015–2016)

Eksterne kilder/henvisninger 

 

Skuespillere fra Californien
Personer fra San Diego
Amerikanere i 1900-tallet
Amerikanere i 2000-tallet
Marcia Gay Harden

Marcia Gay Harden (født 14. august 1959) er en amerikansk skuespiller kendt fra film som Mystic River og for Pollock, for hvilken hun vandt en Oscar for bedste kvindelige birolle.

Filmografi i udvalg 
 Miller's Crossing (1990)
 Sinatra (1992)
 The First Wives Club (1996)
 Spy Hard (1996)
 Space Cowboys (2000)
 Pollock (2000)
 Mystic River (2003)
 Mona Lisa Smile (2003)
 Welcome to Mooseport (2004)
 The Hoax (2006)
 Into the Wild (2007)
 Fifthy shades of Grey

Eksterne henvisninger 

 

Skuespillere fra USA
Oscar for bedste kvindelige birolle
Mickey Rourke

Philip Andre "Mickey" Rourke, Jr. (født 16. september 1952) er en amerikansk skuespiller, manuskriptforfatter og tidligere bokser. For sin rolle i The Wrestler vandt Rourke en BAFTA Award, en Golden Globe Award og blev nomineret til en Oscar for bedste mandlige hovedrolle og Screen Actors Guild Award.

Udvalgt filmografi 
 9½ Weeks (1986)
 Barfly (1987)
 Homeboy (1988)
 Harley Davidson and the Marlboro Man (1991)
 Bullet (1996)
 Once Upon a Time in Mexico (2003)
 Sin City (2005)
 Stormbreaker (2006)
 The Wrestler (2008)
 The Informers (2009)
 Sin City (2010)
 Iron Man 2 (2010)
 The Expendables (2010)
 Sin City: A Dame to Kill For (2014)

Eksterne henvisning 

 

Skuespillere fra USA
Oscar-nominerede skuespillere
Amerikanere i 1900-tallet
Amerikanere i 2000-tallet
The Wrestler

The Wrestler er en amerikansk dramafilm fra 2008 instrueret af Darren Aronofsky og har Mickey Rourke i hovedrolle som wrestleren Randy "The Ram" Robinson.

Filmen vandt Guldbjørnen i Berlin.

Medvirkende 
 Mickey Rourke som Randy "The Ram" Robinson
 Marisa Tomei som Pam / Cassidy
 Evan Rachel Wood som Stephanie Ramzinski
 Todd Barry som Wayne
 Ernest Miller som Bob / "The Ayatollah"

Ekstern henvisning 
 

Amerikanske film fra 2008
Dramafilm fra USA
Film instrueret af Darren Aronofsky
Engelsksprogede film
Guldløvevindere
Franske film fra 2008
The Talented Mr. Ripley

The Talented Mr. Ripley er en amerikansk film fra 1999 instrueret og skrevet af Anthony Minghella og baseret på Patricia Highsmiths roman af samme navn. Filmen har Matt Damon i titelrollen som Tom Ripley og har desuden Jude Law, Gwyneth Paltrow og Philip Seymour Hoffman på rollelisten. Jude Law blev nomineret til en Oscar for bedste mandlige birolle og vandt en BAFTA Award. Minghella vandt en Writers Guild of America Award for sit manuskript.

Medvirkende 
 Matt Damon
 Gwyneth Paltrow
 Jude Law
 Cate Blanchett
 Philip Seymour Hoffman
 Jack Davenport

Se også 
 Kun solen var vidne, René Cléments filmatisering fra 1960

Ekstern henvisning 
 

Talented Mr. Ripley, The
Amerikanske film fra 1999
Film instrueret af Anthony Minghella
Film baseret på bøger
Atucha

Atucha er navnet på to kernekraftværker i Argentina. De er placeret i byen Lima i Zarate-provinsen, ca. 100 km fra Buenos Aires, på højre bred af Paraná-floden.

Atucha I er af typen tungtvandsreaktor og det producerer 357 MWe, som leveres til det argentinske elnet hvor det udgør omkring 2,5 % af den samlede energiproduktion (2005).

Bygningen af Atucha I startede i 1968 og værket blev operationelt i 1974, det var det første kernekraftværk i 
latinamerika. Da værket var næsten færdigt bygget i 1973 blev det besat af 15 guerillaer.

Atucha II er endu ikke færdigtbygget.

Eksterne henvisninger
 Monografias.com 
 RinconDelVago.com 
 energiaslimpias.org Por un futuro energético limpio, sustentable y democrático. 

Atomkraftværker i Argentina
Elizabeth (film)

Elizabeth er en britisk historisk film fra 1998 løst baseret på begivenhederne i dronning Elizabeth 1. af Englands regeringstid. Filmen er instrueret af Shekhar Kapur og har Cate Blanchett i titelrollen som dronning Elizabeth.

Filmen var nomineret til flere Oscars, bl.a. for bedste film og for bedste kvindelige hovedrolle. Elizabeth blev i 2007 efterfulgt af Elizabeth: The Golden Age.

Medvirkende 
 Cate Blanchett som Elizabeth 1. af England
 Geoffrey Rush som Francis Walsingham
 Christopher Eccleston som Thomas Howard
 Joseph Fiennes som Robert Dudley
 Kathy Burke som Mary 1. af England
 Jordi Mollà som Filip 2. af Spanien
 Emily Mortimer som Kat Ashley
 Edward Hardwicke som Henry FitzAlan
 Daniel Craig som John Ballard
 James Frain som Alvaro de la Quadra
 Kelly Macdonald som Lettice Knollys
 Angus Deayton som Waad
 Wayne Sleep som danselæren
 Richard Attenborough som William Cecil
 John Gielgud som Paven
 Fanny Ardant som Mary de Guise
 Vincent Cassel som the Henrik 3. af Frankrig
 Eric Cantona som Monsieur de Foix

Ekstern henvisning 
 

Biografiske film fra Storbritannien
Britiske film fra 1998
Film instrueret af Shekhar Kapur
Dramafilm fra Storbritannien
Carnot

Carnot er navnet på en fransk familie:

 Lazare Carnot (1753–1823), matematiker og politiker
 Nicolas Léonard Sadi Carnot (1796–1832), matematiker, Lazares ældste søn
 Hippolyte Carnot (1801–1888), politiker, Lazares anden søn
 Sadi Carnot (1837–1894), Hippolytes søn, fransk præsident 1887–1894
 Marie Adolphe Carnot (1839–1920), Hippolytes søn, ingeniør og kemiker

Steder
 Carnot (Centralafrikanske Republik) er opkaldt efter Sadi Carnot
 Carnot (månekrater) - et nedslagskrater på Månen.
Anger Management

Anger Management er en amerikansk komediefilm fra 2003 instrueret af Peter Segal og har Jack Nicholson og Adam Sandler i hovedrollerne.

Medvirkende 
 Adam Sandler
 Jack Nicholson
 Marisa Tomei
 Luis Guzmán
 Jonathan Loughran
 Kurt Fuller
 Krista Allen
 January Jones
 John Turturro
 Lynne Thigpen
 Woody Harrelson
 Kevin Nealon
 Allen Covert
 Nancy Walls
 John C. Reilly
 Heather Graham
 Harry Dean Stanton

Ekstern henvisning 
 

Amerikanske film fra 2003
Film instrueret af Peter Segal
Komediefilm fra USA
Helene Marie Blixt

Helene Marie Blixt (kaldet Marie Mille) er en dansk erotisk danser og tidligere pornomodel. Hun har danset striptease på natklubben Maxim Bar i Aalborg og deltaget i et par amatør-pornofilm, inden hun i 2006 fik et professionelt filmtilbud i Sverige. Siden har hun lavet blandt andet Danish Deluxe Farlige Fantasier. Da hun stoppede med at strippe og lave porno startede hun en karriere inden for andet sexarbejde. 

I 2010 optrådte hun i en birolle i den danske film "Klovn - The Movie".

I 2014 udgav hun et debatindlæg i Politiken, hvor hun kritiserede forholdene i den danske prostitutionsbranche. 

I 2018 startede hun på sygeplejerskeuddannelsen og fik pludselig øje på, hvor svært danskerne i sundhedssektoren har ved at italesætte seksuelle problematikker. Hun udgav derfor en populær podcast   i 2021, hvor hun i fortæller hele sin biografiske baggrund, med strip, porno, prostitution og misbrug. 

I 2022 arbejder hun på en podcast, hvor hun netop forsøger at tale om seksuelle deficits og udfylde generelle mangler i seksualundervisningen til både unge og personer med enten funktionsnedsættelse eller andre barrierer.

Privat 
Helene Marie Blixt er niece til Liselott Blixt, som er folketingsmedlem for Dansk Folkeparti. Hun var elev på Maribo Gymnasium indtil 2006.

I 2012 blev hun gift med en kvinde, flyttede til Nordjylland og stiftede familie.

Filmografi 
 Danish Deluxe – Farlige fantasier
 Babes of Denmark vol. 1
 Don LP – Adventures in porn
 Sofies farlige Fantasier
 Danish Pornstars
 Girls like girls
 Klovn - The Movie

Noter

Eksterne henvisninger 
 

Pornoskuespillere fra Danmark
Pornomodeller fra Danmark
Bering Liisberg

Henrik Carl Bering Liisberg (11. april 1854 i Aarhus – 25. april 1929 i København) var en dansk historisk forfatter og museumsinspektør.

Bering Liisberg blev født i Aarhus. Efter i flere år at have faret til søs blev han 1881 student, samme år cand. phil., kastede sig over kultur- og kunsthistoriske studier og ansattes 1883 som assistent ved Rosenborg-samlingen; 1906 inspektør og slotsforvalter for Rosenborg Slot. Han var formand for Kunstnerforeningen af 18. november og Ridder af Dannebrog.

Foruden en mængde afhandlinger i blade og tidsskrifter har Liisberg udgivet adskillige populær-historiske skrifter, af hvilke kan nævnes: Christian IV (1891, sammen med Alfred Larsen), Napoleon (1894), Den store Revolution (1897), Fra gamle Dage (1899), København i gamle Dage og Livet i København (1901), Agent Holck, de Fattiges Tolk (1907), Kvinder i dansk Historie (1916).

Som resultaler af hans arkivstudier skal nævnes Kunstkammeret, dets Stiftelse og ældste Historie (1897), Urmagerlavets Historie (1909), Stubbekjøbing gennem Tiderne (1912) og Rosenborg og Lysthusene i Kongens Have (1914).

Som skønlitterær forfatter er Liisberg optrådt bl.a. med Søfolk (1891), Generalkaptajnen (1896), Havmanden (1900), Trange Tider (1901), Domina Helena. Sagn og Historie fra Tisvilde (1919) samt skuespillet Domklokkerne (opført på Aarhus Teater 1905).

Han har endvidere oversat bøger af Charles Dickens, Mark Twain m.fl. og redigeret Danmarks Søfart og Søhandel fra de ældste Tider til vore Dage (2 bind. 1919).

Han var gift 1. gang med Susanne f. Krävenbühl (død 1903) 2. gang med Margret f. Winkel Horn, f. 11. september 1871 i København.

Kilder 
 Kraks Blaa Bog 1910
 Salmonsens Konversationsleksikon

Eksterne henvisninger 
 Henrik Carl Bering Liisberg på Runeberg.org (Dansk biografisk leksikon)

Historikere fra Danmark
Museumsfolk fra Danmark
Romanforfattere fra Danmark
Dramatikere fra Danmark
Foreningsformænd fra Danmark
Personer fra Aarhus
Riddere af Dannebrog
Oversættere fra Danmark
Frimurere fra Danmark
Personer i Kraks Blå Bog (afdøde)
Personer i Dansk Biografisk Leksikon
Slotsforvaltere fra Danmark
Dansksprogede forfattere fra Danmark
Bering
Tommy Boy

Tommy Boy er det fjortende studiealbum fra den danske sanger og sangskriver Thomas Helmig, de blev udgivet den 2. november 2009. Albummet er produceret af Søren Runge og Thomas Helmig, bl.a. i Helmigs eget studie The Annex i Århus, og mixet af Manny Marroquin i Los Angeles. Titlen, Tommy Boy refererer til farens kælenavn til Helmig som barn.

Førstesinglen "100 dage", som gæstes af sangerinden Medina, blev udgivet digitalt den 28. september 2009. Sangen lå den efterfølgende uge placeret som nummer fem på den officielle danske single-hitliste, Tracklisten. Den 13. november 2009 indtog singlen førstepladsen, og har sidenhen modtaget platin for 30.000 downloads.

Tommy Boy debuterede på førstepladsen af album-hitlisten med 12.600 solgte eksemplarer i den første uge. Allerede på udgivelsesdagen modtog albummet guld for 15.000 bestilte eksemplarer. Albummet var det syvende bedst sælgende album i 2009. I marts 2010 blev Tommy Boy certificeret dobbelt platin for 60.0000 bestilte eksemplarer.

Spor

Credits

Produktion 
Produceret af Søren Runge og Thomas Helmig
Tekst og musik af Thomas Helmig
Indspillet i The Annex (Århus) af Søren Runge og Thomas Helmig, Calm Studios (Espergærde) af Søren Runge, Granny Recordings (Dronningmølle) af Thomas Helmig, assisteret af Junker, Medley Studios (København) af Søren Mikkelsen, assisteret af Jacob Groth, Vibe Factory (Vanløse) af Jakob Winther, STV Studios (Odense) af Peter Aagaard
Strygere og blæsere indspillet i Studio 301 (Stockholm) af Marcus Bergquist og Ian Agate
Blæsere indspillet i STV Studios (Odense)
Mixet i Larrabee Sound Studios (Los Angeles) af Manny Marroquin, assisteret af Christian Plata og Erik Madrid
Mastering i The Mastering Palace (New York) af Dave Kutch
Artwork design, Ulrik Boberg / Danesadwork

Musikere 

Thomas Helmig – sang, kor, guitar, bas, keyboards, percussion & programmering
Søren Runge – keyboards, kor, klokkespil, xylofon, trommer & programmering
Claes Antonsen – trommer
Jacob Andersen – percussion & banjo
Christian Douglas Danstrøm – bas
Nellie Ettison – kor
Mark Linn – kor
Andy Roda – kor
Benjamin Kissi – kor
Edgar Jones – tenor saxofon

James Hunt – baryton saxofon
Stockholm Session Strings – strygere
Ulf Forsberg – concert master
Leif Lindvall – trompet
Hans Dyvik – trompet
Per "Ruskträsk" Johansson – baryton/tenor saxofon
Jonas Wall – saxofon
Olle Holmquist – trombone
Viktor Sand – baryton saxofon
Ulf & Henrik Janson – stryger- og blæserarrangement & dirigering

Hitlister og certificeringer

Ugentlige hitlister

Årslister

Certificeringer

Kilder

Eksterne henvisninger 
 Tommy Boy på Discogs

Thomas Helmig-album
Album fra 2009
Herman Heinrich Louis Schwanenflügel

Herman Heinrich Louis Schwanenflügel (ved dåben: von S.-Kühné) (17. maj 1844 i København – 5. februar 1921 sammesteds) var en dansk historisk forfatter

Schwanenflügel var søn af fuldmægtig ved Sjællands Stiftamt, senere klosterforstander i Slagelse, kancelliråd Herman Ditlev Othello von Schwanenflügel-Kühné (1809-1865, navneforandring fra S. 23. marts 1844) og Kirstine Sophie Frederikke Wamberg (1809-1897), blev student fra Sorø Akademi 1864, studerede en kort tid teologi, men forlod dette studium for det historiske, i hvilket han bestod magisterkonferens 1874, efter i nogle af de mellemliggende år at have været huslærer. Han var lærer i dansk ved Navigationsskolen 1874-84, ved højere pigeskoler i København 1882-98, i historie ved Officerskolen fra 1897 og eksaminator ved Københavns Universitets Præliminæreksamen 1897-1910.

Schwanenflügels sensitive gemyt bragte ham for en stund i nært forhold til 1870'ernes "Moderne gennembrud", som dets kølighed over for flere af livets centrale spørgsmål imidlertid senere fjernede ham fra. Han var også en nær ven af den ældre litteraturhistoriker Kristian Arentzen.

Schwanenflügel debuterede i litteraturen med en monografi over Wergeland (1876); en årrække gik nu med udarbejdelsen af det dygtige, men ensidige værk, Oldtidens Kulturhistorie (afsluttet 1884), hvis tendens Schwanenflügel senere selv har brudt staven over. 

De følgende arbejder blev en række monografier til den danske litteraturs historie, nemlig den omfattende Ingemanns Liv og Digtning (1886), Peter Andreas Heiberg (1891), med hvilken Schwanenflügel erhvervede den filosofiske doktorgrad, og et mindre arbejde om Carl Bernhard (1895). 

Ved siden heraf er gået en virksomhed som historisk lærebogsforfatter, og Schwanenflügel har her fortjenesten af først at have understreget i praksis den pædagogiske betydning af undervisning i kulturens historie. 

En fortsat indre udvikling i religiøs retning satte sit præg i hans omfattende levnedstegning af J.P. Mynster (2 bind, 1900—01), hvis fortale giver et ikke uvigtigt bidrag til dens forfatters biografi. Endvidere udsendte Schwanenflügel i hundredåret for H.C. Andersens fødsel en levnedstegning af denne (1905), og har ligeledes mindededes Carl Bagger i en monografi (1907). Schwanenflügel blev titulær professor 1908 og Ridder af Dannebrog 1911.

Han er begravet på Bispebjerg Kirkegård.

Litteraturselskabet 
I 1872 stiftedes Litteraturselskabet med Otto Borchsenius, Edvard og Georg Brandes, Holger Drachmann, J.P. Jacobsen, Vilhelm Møller, Sophus Schandorph, Schwanenflügel med flere, som medlemmer ved stiftelsen. Foreningens levetid var dog meget kort.

Kilder, noter, og eksterne henvisninger 

 Kraks Blaa Bog 1910

Litteraturhistorikere fra Danmark
Faglitterære forfattere fra Danmark
Biografiforfattere fra Danmark
Personer fra Slagelse
Danskere i 1800-tallet
Danskere i 1900-tallet
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Titulære professorer fra Danmark
Dansksprogede forfattere fra Danmark
Wild Hogs

Wild Hogs er en amerikansk komediefilm fra 2007 instrueret af Walt Becker. Filmen har John Travolta, Tim Allen, William H. Macy og Martin Lawrence i hovedrollerne.

Medvirkende 
 Tim Allen – Doug Madsen
 John Travolta – Woody Stevens
 Martin Lawrence – Bobby Davis
 William H. Macy – Dudley Frank
 Ray Liotta – Jack
 Marisa Tomei – Maggie
 Kevin Durand – Red
 M. C. Gainey – Murdock
 Jill Hennessy – Kelly Madsen
 Dominic Janes – Billy Madsen
 Tichina Arnold – Karen Davis
 Stephen Tobolowsky – Charley
 Jason Sklar – Vicesherif Earl Dooble
 Randy Sklar – Vicesherif Buck Dooble
 Drew Sidora – Haley Davis
 Cymfenee – Claire Davis
 Margaret Travolta – Dana
 Victor Izay – Mr. Putnam
 Paul Teutul, Sr. – sig selv
 Paul Teutul, Jr. – sig selv
 Michael Hitchcock – Kent
 Drew Pinsky – Doktor
 John C. McGinley – bøsse politibetjent
 Cynthia Frost – Mrs. Putnam
 Stephanie Skewes – Selma
 Kyle Gass – Kyle
 Shane Baumel – Toby
 Peter Fonda – Damien Blade
 Ty Pennington – sig selv
 Dill Winston – Michael

Ekstern henvisning 
 

Komediefilm fra USA
Amerikanske film fra 2007